విలుప్పురం జంక్షన్ రైల్వే స్టేషను

విల్లుపురం జంక్షన్ (స్టేషన్ కోడ్: VM  ) ) భారతీయ రైల్వేల యొక్క దక్షిణ రైల్వే జోన్‌ లోని తిరుచిరాపల్లి రైల్వే డివిజను లోని ఎన్‌ఎస్‌జి–3 కేటగిరీ భారతీయ రైల్వే స్టేషను. ఈ స్టేషను తమిళనాడు లో ఉన్న విలుప్పురంలో ఉంది. 
ఒక ప్రముఖ రైల్వే స్టేషను కావడంతో, ఇది తమిళనాడు రాష్ట్ర రాజధాని చెన్నై నుండి రాష్ట్ర దక్షిణ అలాగే మధ్య ప్రాంతాల వైపు రైలు ట్రాఫిక్ పంపిణీ కేంద్రంగా పనిచేస్తుంది. సేలం జంక్షన్, తిరుచిరాపల్లి జంక్షన్ తర్వాత తమిళనాడు రాష్ట్రంలో బ్రాంచ్ లైన్ల సంఖ్య పరంగా ఇది మూడవ అతిపెద్ద జంక్షన్ స్టేషను. 
స్థానం & లేఅవుట్
విల్లుపురం రైల్వే స్టేషను దాదాపు 20 ఎకరాల విస్తారమైన ప్రాంతాన్ని కలిగి ఉంది. ఆరు ప్లాట్‌ఫారమ్‌లు - 1 నుండి 3 ప్లాట్‌ఫారమ్‌లు 600 మీటర్లు (2,000 అడుగులు) పొడవు అలాగే 4 నుండి 6 ప్లాట్‌ఫారమ్‌లు ఒక్కొక్కటి 550 మీటర్ల పొడవుతో పాటుగా 650 మీటర్లు (2,130 అడుగులు) ఆక్రమించే కొన్ని గూడ్స్/ఫ్రైట్ రైలు లైన్లు, కొన్ని షంటింగ్ లైన్లు ఉన్నాయి. భారీ నిర్మాణాత్మక ఓవర్ బ్రిడ్జి సహాయంతో రైల్వే లైన్లను దాటవచ్చు. రైల్వే స్టేషను కీల్పెరుంపక్కం పరిసరాల్లో తూర్పు పాండి రోడ్డు నుండి దూరంగా ఉంది. ఈ స్టేషను "గ్రాండ్ సదరన్ ట్రంక్ రోడ్" (ఇది అన్నా సలై (గతంలో మౌంట్ రోడ్ అని పిలుస్తారు) నుండి శాఖలుగా ఉంది)  నుండి 3 కి.మీ (1.9 మైళ్ళు) దూరంలో ఉంది . రైల్వే మిక్స్‌డ్ హై స్కూల్, అరింగర్ అన్నా సైన్స్ & ఆర్ట్స్ కాలేజ్, మున్సిపల్ గ్రౌండ్, గవర్నమెంట్ హాస్పిటల్ బిల్డింగ్ అలాగే TNEB బ్లాక్ లేదా (తమిళనాడు విద్యుత్ బోర్డు),  వంటి అనేక మైలురాయి ప్రదేశాలు స్టేషను నుండి సమీపంలో ఉన్నాయి.

విల్లుపురం పాత బస్ స్టాండ్ (టౌన్ బస్ స్టాండ్) విల్లుపురం జంక్షన్ రైల్వే స్టేషను నుండి 2 కి.మీ (1.2 మైళ్ళు) వద్ద అలాగే కొత్త బస్ స్టాండ్ (సెంట్రల్ బస్ స్టాండ్) 4 కి.మీ (2.5 మైళ్ళు) వద్ద ఉన్నాయి. సమీపంలో పుదుచ్చేరి విమానాశ్రయం 40 కి.మీ (25 మైళ్ళు) కంటే తక్కువ దూరంలో ఉంది.  చెన్నై విమానాశ్రయం విల్లుపురం నుండి 143 కి.మీ (89 మైళ్ళు) దూరంలో ఉంది.

రైలు మార్గములు
విల్లుపురం జంక్షన్ రైల్వే స్టేషను నుండి ఐదు రైల్వే లైన్లు శాఖలుగా వెళతాయి.
 చెంగల్పట్టు జంక్షన్ ద్వారా చెన్నై బీచ్ వైపు డబుల్ ఎలక్ట్రిఫైడ్ బిజి ( బ్రాడ్-గేజ్ ) లైన్.  
 విరుధాచలం జంక్షన్ అలాగే అరియలూర్ మీదుగా తిరుచ్చిరాపల్లి జంక్షన్ వైపు డబుల్ ఎలక్ట్రిఫైడ్ బిజి (బ్రాడ్-గేజ్) లైన్. విద్యుదీకరణ పనులు 2009 సం.లో పూర్తయ్యాయి. దీనిని తిరుచ్చిరాపల్లికి " కార్డ్ లైన్ " అని కూడా పిలుస్తారు.
 కడలూరు పోర్ట్ జంక్షన్, మైలదుత్తురై జంక్షన్, కుంభకోణం, తంజావూరు జంక్షన్ మీదుగా తిరుచిరాపల్లి జంక్షన్ వైపు సింగిల్ ఎలక్ట్రిఫైడ్ బిజి (బ్రాడ్-గేజ్) లైన్. దీనిని ప్రధాన లైన్ అని కూడా పిలుస్తారు.
 తిరువణ్ణామలై, వెల్లూరు కంటోన్మెంట్ మీదుగా కాట్పాడి జంక్షన్ వైపు సింగిల్ ఎలక్ట్రిఫైడ్ బిజి (బ్రాడ్-గేజ్) లైన్. 
 పుదుచ్చేరికి సింగిల్ ఎలక్ట్రిఫైడ్ బిజి (బ్రాడ్-గేజ్) లైన్. 

2010 సం.లో గేజ్ మార్పిడి పనులు ప్రారంభమయ్యాయి. దీని వలన రైలు రాకపోకలు మరింత భారీగా మారాయి. ఈ ట్రాఫిక్‌ను నిర్వహించడానికి విల్లుపురం జంక్షన్‌లో భారీ మౌలిక సదుపాయాల నవీకరణ జరిగింది.

రైల్వే లైన్లు
లైన్ నం..వైపునకు1విరుధాచలం జంక్షన్ (నైరుతి)2కడలూరు పోర్ట్ జంక్షన్ (దక్షిణం)3పుదుచ్చేరి (తూర్పు)4చెంగల్పట్టు జంక్షన్ (ఉత్తరం)5కాట్పాడి జంక్షన్ (పశ్చిమ)

ప్రాజెక్టులు & అభివృద్ధి
భారతీయ రైల్వేల అమృత్ భారత్ స్టేషను పథకం కింద అప్‌గ్రేడేషన్ కోసం పేరు పెట్టబడిన తమిళనాడులోని 73 స్టేషన్లలో ఇది ఒకటి.

బయటి లింకులు
 Southern Railways - దక్షిణ రైల్వేలు - అధికారిక వెబ్‌సైట్


మూలాలు

వర్గం:విలుప్పురం జిల్లా రైల్వే స్టేషన్లు
వర్గం:తమిళనాడు రైల్వే జంక్షన్ స్టేషన్లు
వర్గం:దక్షిణ రైల్వే జోన్
వర్గం:భారతదేశపు రైల్వే స్టేషన్లు
వర్గం:1879 స్థాపితాలు
వర్గం:తమిళనాడు రైల్వే స్టేషన్లు
వర్గం:దక్షిణ రైల్వే స్టేషన్లు
వర్గం:తిరుచిరాపల్లి రైల్వే డివిజను స్టేషన్లు
వర్గం:విలుప్పురం జిల్లా రైలు రవాణా